มีบางช่วงจะติดเว็บฯไปไหนดี ตอนจะไปราชบุรีค้นที่เที่ยวน่าสนใจแล้วร้านนี้โผล่ขึ้นมา ดูแล้วน่าสนใจดีค่ะ อยากแวะไปถ่ายรูป เท่านั้นเอง!!  ไม่ได้คาดหวังอะไรกับอาหารหรือเครื่องดื่ม

เราซื้อเหมือนเป็นมารยาทที่เข้ามาเดินถ่ายรูปสถานเล่นที่ไปงั้นเองอ่ะเนอะ 

กาแฟสั่งมาลองทั้งแบบร้อนและแบบเย็นเป็นลาเต้ทั้งคู่ เมล็ดกาแฟที่ใช้เป็นน่าจะเป็นพันธ์ Robustaล้วนๆ  รสชาติออกเน้นขมๆเปรี้ยวๆ กลิ่นหอมของเมล็ดกาแฟไม่มีสักเท่าไหร่

ปกติเราเป็นคนดื่มกาแฟร้อนแบบผสมนมจะไม่ใส่น้ำตาล​ ร้านนี้ต้องยอมใส่ ทำให้รสชาติดีขึ้นมาหน่อย พอดื่มได้จนหมดแก้ว

ส่วนกาแฟเย็นขมๆเปรี้ยวๆหวานๆ ดื่มไปครึ่งแก้ว​ก็หยุดค่ะ​ คืนนั้นตาค้างนอนไม่หลับ เล่นเกมส์ข้ามไปหลายขั้นเลย แหะๆ

ในร้านมีขนมอบกรอบ โมจิ ไอศครีม​ขายด้วย ถ้าคราวหน้าแวะไปนั่งเล่นอีกคงจะจัดไอศครีมแทนดีกว่า​ เผื่อจะดีกว่าคราวนี้

ชอบ​บรรยากาศ​ร้านช่วงเย็นๆ นั่งด้านนอกเหม่อมองต้นไม้ท้องฟ้าสบายตาดีค่ะ 

อ้อ.. ฝั่งตรงข้ามร้านกาแฟเป็นร้านขายของที่ระลึกแกะๆ สารพัด​ เช่น​หมอน​รองคอ​ ผ้าห่ม​ แก้วน้ำ​ เราซื้อกล่องทิชชู่หัวแกะติดมือกลับมาด้วยน่ารักดีค่ะ (ไม่ได้เกี่ยวกับของกินเลยไม่ได้ลงรูปร้านฝั่งตรงข้ามและสินค้าของร้านนั้นไว้นะคะ) 
